**05.08.2021**

**Коми Республикаын вӧлі «Сӧстӧм Арктика» водзмӧстчӧм олӧмӧ пӧртӧм серти медводдза заседание**

Коми Республикаса Веськӧдлан котырӧн Юрнуӧдысьӧс Медводдза вежысь Игорь Булатов нуӧдіс регионын «Сӧстӧм Арктика» ӧтйӧза-гражданскӧй водзмӧстчӧм олӧмӧ пӧртӧм серти регионса штаблысь заседание.

Проектыс колӧ сы могысь, медым лӧсьӧдны уджтас, мый серти кутасны весавны Арктикасӧ сійӧс туялан кадӧ чӧжсьӧм няйтсьыс. Водзмӧстчӧмсӧ ошкисны Россияса вӧр-ва министерство, Росприроднадзор, Роч географическӧӥ общество. Республикаса Юралысь Владимир Уйба ошкис Комиын проект збыльмӧдӧмсӧ да босьтчис юрнуӧдны «Состӧм Арктика» регионса штабӧн.

Усинскын да Воркутаын индӧма ёг санкционируйттӧм шыблаланінъяссӧ, кутшӧмъясӧс колӧ бырӧдны.

«Коми Республика ошкӧ «Сӧстӧм Арктика» ӧтйӧза-гражданскӧй водзмӧстчан могъяссӧ. Гӧгӧрвоам, мый татшӧм уджыс вӧр-ва видзӧмын да мутасъяслӧн экология юкӧнын зэв тӧдчана. Тайӧ петкӧдлӧ, мый миян водзын сулалысь могыс колана», - шуис Игорь Булатов.

Заседаниелӧн уджӧ пырӧдчисны Росприроднадзорлӧн Коми Республикаын да Ненеч асвеськӧдлан кытшын регионкостса веськӧдланінӧн юрнуӧдысьлысь могъяс збыльмӧдысь Исламудин Астарханов, Коми Республикаса Веськӧдлан котырӧн Юрнуӧдысь - Коми Республикаса экономика сӧвмӧдан да промышленносьт министр Эльмира Ахмеева, Коми Республикаса вӧр-ва озырлун да гӧгӧртас видзан министр Алексей Кузнецов, Воркута да Усинск каръясса мэръяс - Ярослав Шапошников да Николай Такаев, ведомствоясӧс петкӧдлысьяс.

«Ыджыд арктическӧй пелькӧдчӧмсӧ» вӧзйис нуӧдны «Вермӧмлы 50 во» атомнӧй ледоколса капитан Дмитрий Лобусов. Сылысь водзмӧстчӧмсӧ ошкис уджъёртыс, «Ылі Асыввывса саридз паракодство» публичнӧй акционер котырса филиаллӧн Видзчысянлун да ногтуй департаментын юкӧнса капитан-наставник, Россия Федерацияса Уджвывса Герой Геннадий Антохин. Налӧн видзӧдлас серти, Арктика весалан проектыс вермас лоны страна ӧтувтан зэв ыджыд могӧн. Тайӧ проектыс торйӧн колӧ ӧні, кор 2021-2023 воясӧ Россия юрнуӧдӧ Арктика сӧветӧн.

Арктика паськыда весалӧм йылысь мӧвпсӧ ошкисны федеральнӧй власьтӧс, бизнесӧс, экспертнӧй да научнӧй котыръясӧс петкӧдлысьяс. Презентация дырйи сёрнитісны сы йылысь, кыдзи меставывса ӧтувъяс, тшӧтш и вужвойтыр, вермасны пырӧдчыны мутасъясын экологическӧй мытшӧдъяс разьӧмӧ. Таысь кындзи, заседание дырйи петкӧдлісны, кутшӧм ногӧн Россияса вӧр-ва озырлун видзӧмын власьт да йӧзкотырӧс петкӧдлысьяс вермасны уджавны ӧтув.

«Сӧстӧм Арктика» ыджыд экологическӧй проект заводитчис сора тӧлысь 11 лунӧ Мурманск обласьтын. «Атомфлот» ӧзынсянь «Вермӧмлы 50 во» атомнӧй ледокол вылын Войвыв полюслань мӧдӧдчис торъя экспедиция. Сэтчӧ пырисны нималана путешественник, «Сӧстӧм Арктика»-са амбассадор Федор Конюхов, россияса драматург да театрса режиссёр Евгений Гришковец, нималана биологъяс, геологъяс, гляциологъяс да историкъяс. Экспедицияӧн веськӧдлӧ Николай Савельев – Poseіdon Expedіtіons полярнӧй путешествиеяслысь клуб котыртысь, Арктика туялысь, Му шарлӧн полярнӧй регионъясӧ путешествиеяс котыртӧмын эксперт.

**05.08.2021**

**В Коми состоялось первое заедание по реализации инициативы «Чистая Арктика»**

Заседание регионального штаба по реализации на территории региона общественно-гражданской инициативы «Чистая Арктика» провел Первый заместитель Председателя Правительства Республики Коми Игорь Булатов.

Проект направлен на создание программы по очистке арктических территорий от загрязнений, образовавшихся в результате освоения Арктики. Инициатива получила поддержку Минприроды России, Росприроднадзора, Русского географического общества. Реализация проекта на территории Коми была одобрена главой республики Владимиром Уйба, который возглавил региональный штаб «Чистой Арктики».

На территории Усинска и Воркуты определен перечень мест несанкционированного складирования отходов, которые должны быть ликвидированы.

«Республика Коми полностью поддерживает цели общественно-гражданской инициативы «Чистая Арктика». Понимаем, как важна подобная работа для природоохраны и экологии территорий. Этот факт подчеркивает важность стоящей перед нами задачи», - заявил Игорь Булатов.

В заседании приняли участие исполняющий обязанности руководителя Межрегионального управления Росприроднадзора по Республике Коми и Ненецкому автономному округу Исламудин Астарханов, заместитель Председателя Правительства Коми – министр экономического развития и промышленности республики Эльмира Ахмеева, министр природных ресурсов и охраны окружающей среды Коми Алексей Кузнецов, мэры Воркуты и Усинска - Ярослав Шапошников и Николай Такаев, представители ведомств.

С предложением провести «большую арктическую уборку» выступил капитан атомного ледокола «50 лет Победы» Дмитрий Лобусов, который нашёл активную поддержку у своего коллеги, капитана-наставника отдела Департамента безопасности и качества филиала ПАО «Дальневосточное морское пароходство», Героя Труда Российской Федерации Геннадия Антохина. По их мнению, проект по очистке Арктики может стать глобальной миссией, объединяющей всю страну. Особую актуальность этот проект приобретает в рамках председательства России в Арктическом совете в 2021-2023 годах.

Идею широкомасштабной арктической уборки поддержали представители федеральной власти, бизнеса, экспертного и научного сообществ. На презентации обсудили возможности вовлечения местных сообществ, включая коренные народы, в решение экологических проблем территорий. Кроме того, на заседании были представлены наиболее актуальные механизмы взаимодействия власти с представителями общественности в общем деле сохранения природного наследия России.

Масштабный экологический проект «Чистая Арктика» стартовал 11 июля в Мурманской области. Тогда от причала «Атомфлота» на ледоколе «50 лет Победы» к Северному полюсу отправилась особая экспедиция. В ее состав вошли выдающийся путешественник, амбассадор «Чистой Арктики» Федор Конюхов, российский драматург и театральный режиссер Евгений Гришковец, ведущие биологи, геологи, гляциологи и историки. Руководитель экспедиции – Николай Савельев, основатель Клуба полярных путешествий Poseіdon Expedіtіons, исследователь Арктики, эксперт в организации путешествий в полярные регионы Земли.